ઉનાળો આવી રહ્યો છે અને હવે કાળઝાળ ગરમીને લઇને પણ બધા મેન્ટલી તૈયાર છે. ઉનાળો આવે એટલે સૌથી મોટો પ્રશ્ન પરસેવામાં રેબઝેબ થઇ જવાનો. અને પછી એ પરસેવાની ગંધ. આપણે તો ઠીક આપણી આસપાસના લોકોને પણ પરેશાની થાય તેવી વાત છે. કોને ઇચ્છા ન હોય કે પોતે એકદમ ફ્રેશ બીચ જેવી સ્મેલ ધરાવતા હોય. અને એટલે ડીઓ, પર્ફ્યુમ્સ તેમજ સેન્ટ સ્પ્રેની ડીમાન્ડ પણ આ સમય દરમિયાન વધી જાય છે. પણ સ્મેલનો પોતાનો એક ગુણધર્મ હોય છે. શિયાળામાં હૂંફ આપતી સ્મેલ, અને ઉનાળામાં બીચ અથવા ફ્લાવર જેવી ફ્રેશ સ્મેલ આકર્ષક બની રહે છે. ઉનાળામાં સુગંધ એક એવુ પરિબળ છે જે તમને ફ્રેશ ફીલ કરાવી શકે. પણ આ ફ્રેશનેસની સુગંધ હોય કેવી એ કોને ખબર. આપણે માર્કેટમાં જઇએ એટલે સુંગધને લગતા જેટલા પણ પ્રોડક્ટ છે, પછીએ સેન્ટ હોય, અત્તર, પર્ફ્યુમ કે ડીઓ હોય. આ બધા પ્રોડક્ટને બે કેટેગરીમાં વહેંચવામાં આવેલા છે. ફોર મેન એન ફોર વિમેન. ક્યારેક એવો સવાલ પણ તમને થતો હશે કે શા માટે આવી બે કેટગરી રાખવામાં આવી છે. એનુ કારણ છે એ રિસર્ચ, કે જેના તારણ પ્રમાણે પુરુષો માટે સેંટ લગાવવુ એટલે પહાડી ઝરનામાં છલાંગ લગાવવા જેવી ફીલિંગ અને સ્ત્રીઓ માટે ફુલોથી મઘમઘતા બાગમાં ટહેલવા જેવી ફિલિંગ. એટલા માટે જ મહિલાઓના સેન્ટ કે પર્ફ્યુમમાં હંમેશા ફુલોની સુગંધને પ્રાધાન્ય આપવામાં આવ્યુ છે.